# Naomi Scott

Naomi Grace Scott (Hounslow, Londres, 1993ko maiatzaren 6a) Ingalaterrako aktore, abeslari, dantzari eta musikagilea da. Charlie's Angels filmean Elena Houghlin-en rola bete zuen.

## Biografia

Londresko Hounslow udalerrian jaio zen, aita britainiarra du eta ama indiar jatorrikoa baina Ugandan jaioa. Aita Bridge Church-eko apaiza da eta bertako gazteen bandan hasi zen abesten. Eskolako musika eta antzerki ikuskizunetan hartu zuen parte. Kelle Bryan pop abeslari britainiarrak ikusi zuen Eternal nesken bandan eta Xenomaniako musikagile eta ekoizleekin lan egiten hasi zen.
Disney Channel etxearekin hasi zuen aktore ibilbidea, 2009an Life Bites telesailaren bigarren denboraldian eta hurrengo urtean Lemonade Mouth, hau dagoeneko Estatu Batuetan. 2011n Fox kateko Terra Nova zientzia-fikziozko telesailean Maddy Shannon-en papera bete zuen.
2015ean Screen International erakundeak etorkizuneko izar izendatu zuen. Urte berean Power Rangers filmeko protagonistetako bat izan zen, Ranger arroxa. 2017an estreinatu zen filma eta Teen Choice Award sarietan izendapena jaso zuen. 2019an Aladdín filmean Jasmin printsesa izan zen eta Saturn Award sarietan izendapen berri bat jaso zuen. 2019an bertan Charlie's Angels filme berrian Elena Houghlin protagonistaren papera bete zuen.

## Bizitza pertsonala

Naomi Scott kristaua da eta Compassion International kristau elkartearen Erresuma Batuko enbaxadorea da. Pobrezian dauden haur eta familiak laguntzea du helburu elkarte honek.
2014an Jordan Spence futbolari ingelesarekin ezkondu zen. 16 urte zituztela ezagutu ziren eliza berean.

## Filmografia
### Filmeak

| Urtea | Filma | Pertsonaia | Oharrak |
| 2011 | Lemonade Mouth | Mohini "Mo" Banjaree | Disney Channel |
| 2013 | Our Lady of Lourdes | Lourdes | Laburmetraia |
| 2015 | The 33 | Escarlette Sepúlveda | |
| 2015 | The Martian | Ryoko | |
| 2015 | Hello Again | Maura | Laburmetraia |
| 2017 | Power Rangers | Kimberly Ann Hart / Ranger arroxa | Protagonista |
| 2019 | Aladdín | Jasmin | Protagonista |
| 2019 | Charlie's Angels | Elena Houghlin | Protagonista |
| 2020 | In Vitro | Narratzailea | Laburmetraia |
| 2023 | Distant | Naomi Calloway | |

### Telesailak

| Urtea | Telesaila | Pertsonaia | Oharrak |
| 2008-09 | Life Bites | Megan | Protagonista |
| 2011 | Sadie J | Clare | atal bakarra |
| 2011 | Terra Nova | Maddy Shannon | Protagonista |
| 2015 | Lewis | Sahira Desai | 2 atal |
| 2022 | Anatomy of a Scandal | Olivia | Netflix-eko miniseriea |

## Diskografia

* Invisible Division (2014) - EPa
* Promises (2016) - EPa
* So Low / Undercover (2018)

## Erreferentziak

* ↑ (Ingelesez) Eksouzian-Cavadas, Ana. «Everything You Need To Know About Naomi Scott» ELLE (Noiz kontsultatua: 2022-09-09).
* ↑ (Ingelesez) «The fairest of them all? Two cheers for Aladdin's browner Princess Jasmine» the Guardian 2019-05-24 (Noiz kontsultatua: 2022-09-09).
* ↑ «The Bridge Chuch - Woodford, Essex» web.archive.org 2011-09-07 (Noiz kontsultatua: 2022-09-09).
* ↑ (Ingelesez) «Naomi Scott: the teen star with a mission» Evening Standard 2012-04-11 (Noiz kontsultatua: 2022-09-09).
* ↑ «Disney Channel Medianet» web.archive.org 2012-06-16 (Noiz kontsultatua: 2022-09-09).
* ↑ (Ingelesez) Nast, Condé. (2011-04-14). «Meet The Girls of Lemonade Mouth: Naomi Scott» Teen Vogue (Noiz kontsultatua: 2022-09-09).
* ↑ (Ingelesez) 'The Martian's' Naomi Scott to Star in 'Power Rangers' as Pink Ranger. 2015-10-07 (Noiz kontsultatua: 2022-09-09).
* ↑ (Ingelesez) Knapp, Rebecca Rubin,JD; Rubin, Rebecca; Knapp, J. D.. (2017-08-14). «Teen Choice Awards 2017: ‘Riverdale,’ Fifth Harmony Shut Out Competition» Variety (Noiz kontsultatua: 2022-09-09).
* ↑ (Ingelesez) Knapp, J. D.; Knapp, J. D.. (2017-07-15). «‘Aladdin’: Disney Casts Will Smith, Mena Massoud, Naomi Scott» Variety (Noiz kontsultatua: 2022-09-09).
* ↑ (Ingelesez) N'Duka, Amanda; N'Duka, Amanda. (2018-07-26). «‘Charlie’s Angels’: Kristen Stewart, Naomi Scott Confirmed With Ella Balinska Set To Star In Elizabeth Banks-Directed Reboot» Deadline (Noiz kontsultatua: 2022-09-09).
* ↑ (Ingelesez) Nicholls, Peter. (2019-05-09). «Naomi Scott: Meet the Woman Behind the Big Screen» Compassion UK (Noiz kontsultatua: 2022-09-09).
* ↑ (Ingelesez) Nast, Condé. (2019-09-04). «For Naomi Scott, Owning Her Imperfections Is Power» Teen Vogue (Noiz kontsultatua: 2022-09-09).

## Kanpo estekak

* Aktorearen IMDBko fitxa irakurgai (Ingelesez)
* Datuak: Q254894
* Multimedia: Naomi Scott / Q254894